Prenet m eus al levr peogwir eo ur stagadenn da Ur sell a-dreñv war un oberenndaoust dar rentaou-kont flemmus em boa lennet diwar e benn e-barzh Ya hag Al Liamm ma m eus soñj mat, peogwir en em santan bizet war-eeun : bep bloaz ez an da choulenn gant ar skrivagner hag-eñ eo bet embannet ur romant bennak nevez gantañ,  peogwir e plij din lenn e romantoù dre vras, ha peogwir em eus desket ur bern traoù en ur ober, daoust ma vije anat en e holl skridoù lennegel techoù displijus zo (met daoust hag-eñ ne cheller ket lavaret ar memes tra diwar-benn ar skrivagnerien all, ar re a skriv ouzhpenn ul levr ?). Non ket a-du gant ar burutelladennoù : me gav din ez eus ur bern traoù gwir el levr-mañ. Abegoù zo da baranoia Mikael Madeg ; neo ket ur skrivagner doujet, na karet, gant ar vrezhonegerien, abalamour de bersonelezh a gredan,  de berzhioù kasaüs o kregiñ gant em… : emgarantez,… Un emzalch bugel eo a-berzh ar vrezhonegerien (ne zeuont ket da vezañ e lennerien dre se) dreist-holl pa weler nag a voued a zo en e levrioù. Ne chellan ket muzuliañ ar pezh n eus degaset din a-fed brezhoneg, dija, hep kontañ ar sevenadur, ar blijadur da heuliañ e harozed hag ur vousfent soutil ral.  Krediñ a ra listennañ 39 abeg da baouez skrivañ romantoù a-raok lavaret e raio memestra ma peg ennañ, pezh a souetan. Mat eo e vije skrivet du war  wenn seurt siliennoù nint ket aes da bakañ daoust ma vijent damwelet tamm pe damm gant pep hini. Souezhet on bet gant traoù zo, da skouer ar fed vije feuket gant ar fent vez graet ouzh e bizhoni : alies em eus gwelet anezhañ o choarzhin diwar e goust dezhañ war ar sujed se, war-eeun pe en e levrioù !  Faziañ a ra war ur poent, a gav din : krediñ a reer e vije bet o chortoz loreoù evit e oberenn a-hed e vuhez. Koulskoude eo anat din neus ket da chortoz brud war ur prantad ken berr. Meo talvoudus  e oberenn ne vo gwelet nemet war e lerch, ha ne raio nemet kreskiñ gant an amzer. Ne dalv ket kalz tra ar prizioù lennegel, ar pezh a zispleg mat en 10vet kraf, sujed int ouzh ar chiz, roet gant tud a rakvarn hervez ar skol-mañ-skol, lakaet tal-ouzh-tal skridoù nheller ket keñveriañ…  Chwerv eo soñjezonoù Mikael Madeg gant gwir abeg. Dre zichañs, dont a ra al levrig-mañ just war-lerch ur romant mat tre gantañ (sinet Mac Domnhaill). Me gav din eo talvoudus lenn ar pezh en deus da lavaret evit  kompren gwelloch anezhañ met ivez evit teurel gouloù war bed ar skrivagnerien vrezhoneg : aner, met ret, evit adkemer pozioù Yann-Bêr Piriou… 